Title: Προσεκτική Ακρόαση

Exercise Code: SLECC008

|  |  |  |
| --- | --- | --- |
| Modules: | Group size: | Duration: |
| 1. Social Learning  2. Personal Integrity  3. Professional Integrity  4. Conflict Solving Strategies  5. Problem Solving Strategies | Small group | 45 min |

# Purpose:

Η ενεργητική ακρόαση είναι μια σημαντική ικανότητα επικοινωνίας και είναι βασικό να γνωρίζουμε πώς να την εφαρμόζουμε. Αυτή η άσκηση ενθαρρύνει τους συμμετέχοντες να δίνουν απόλυτη προσοχή όταν βρίσκονται σε συνομιλία.

# Description:

Επιλέξτε ένα θέμα προς συζήτηση για τη δραστηριότητα. Για παράδειγμα, μπορείτε να ασχοληθείτε με την περιγραφή των οφελών ενός προϊόντος ή μιας υπηρεσίας.

Ζητήστε από τους συμμετέχοντες να σχηματίσουν έναν κύκλο, ώστε να μπορούν εύκολα να ακούσουν όλους τους υπόλοιπους καθώς εξελίσσεται η άσκηση.

Εξηγήστε τους ότι θα επιλέξετε ένα άτομο για να ξεκινήσει την άσκηση. Αυτό το άτομο θα αρχίσει να μιλά για το θέμα.

Ενώ το πρώτο άτομο μιλά, ξαφνικά μπορείτε να πείτε «αλλαγή». Σε αυτό το σημείο το άτομο που μιλούσε θα πρέπει να σταματήσει. Δείχνετε ένα άλλο άτομο το οποίο θα πρέπει τώρα να συνεχίσει ακριβώς από εκεί που το αρχικό πρόσωπο σταμάτησε. Για παράδειγμα, αν η πρόταση δεν ήταν πλήρης, το επόμενο άτομο οφείλει να την συμπληρώσει και μετά να συνεχίσει να μιλά για το θέμα.

Συνεχίστε λέγοντας κατά τυχαία διαστήματα «αλλαγή» και σε κάθε περίπτωση το επόμενο πρόσωπο που δείχνετε πρέπει να συνεχίζει να μιλά για το θέμα. Αυτό υποχρεώνει όλους τους συμμετέχοντες να μείνουν συγκεντρωμένοι και να είναι προετοιμασμένοι για τη σειρά τους. Μόλις ολοκληρώσετε έναν γύρο, σταματήστε την άσκηση και ζητήστε από τους συμμετέχοντες να σας πουν πώς τους φάνηκε.

Βεβαιωθείτε ότι γνωρίζετε κάθε φορά σε ποιον έχετε ζητήσει να μιλήσει και σε ποιον όχι έτσι ώστε όλοι να έχουν την ευκαιρία να συμμετάσχουν.

# Methods:

Εμπειρική μάθηση, Προθέρμανση

# Advice for Trainer:

Συζήτηση

Πόσο δύσκολη ήταν αυτή η άσκηση; Άραγε η ανάγκη προσεκτικής ακρόασης κατέστησε τη συνομιλία πιο εστιασμένη και χρήσιμη; Μήπως αυτό βοήθησε τα άτομα να συνεισφέρουν περισσότερο, καθώς όλοι αναγκάστηκαν να παραμείνουν συγκεντρωμένοι; Πώς μπορείτε να χρησιμοποιήσετε αυτή την τεχνική στον χώρο εργασίας σας για την αύξηση της παραγωγικότητας των συναντήσεων και συνεδριάσεών σας;

# Source/Literature:

Προσαρμογή από: Skillsconverged

<http://www.skillsconverged.com/FreeTrainingMaterials/FreeDownloads.aspx>